Llywodraeth Leol, Cymru Enwi, cychwyn a dehongli 1 1 Enw’r Rheoliadau hyn yw Rheoliadau Awdurdodau Lleol (Rheolau Sefydlog) (Cymru) (Diwygio) 2014. 2 Daw’r Rheoliadau hyn i rym ar 1 Gorffennaf 2014. 3 Yn y Rheoliadau hyn ystyr “Rheoliadau 2006” (“ the 2006 Regulations ”) yw Rheoliadau Awdurdodau Lleol (Rheolau Sefydlog) (Cymru) 2006. Diwygiadau i Reoliadau Awdurdodau Lleol (Rheolau Sefydlog) (Cymru) 2006 2 Mae Rheoliadau Awdurdodau Lleol (Rheolau Sefydlog) (Cymru) 2006 wedi eu diwygio fel a ganlyn. 3 Yn rheoliad 2 (dehongli)— a hepgorer y diffiniad o “trefniadau amgen” (“ alternative arrangements ”); b hepgorer y diffiniad o “rheolwr cyngor” (“ council manager ”); c hepgorer “ac” ar ôl y diffiniad o “swyddog monitro” (“ monitoring officer ”); a d yn y mannau priodol mewnosoder— i “ystyr “pennaeth gwasanaethau democrataidd” (“ head of democratic services ”) yw’r swyddog a ddynodwyd o dan adran 8 o Fesur Llywodraeth Leol (Cymru) 2011 (pennaeth gwasanaethau democrataidd) ;”; a ii “mae i “cydnabyddiaeth ariannol” yr un ystyr â “remuneration” yn adran 43(3) o Ddeddf Lleoliaeth 2011 ;”. 4 Yn rheoliad 5 (trefniadau gweithredol – rheolau sefydlog yn ymwneud â staff)— a hepgorer paragraff (1)(c); b ym mharagraff (1)(ch) yn lle “(a), (b) ac (c)” rhodder “(a) a (b)”; ac c ym mharagraff (2) yn lle “(a), (b), (c) neu (d)” rhodder “(a), (b) neu (ch)”. 5 Hepgorer rheoliad 6 (trefniadau amgen – rheolau sefydlog yn ymwneud â staff). 6 Yn lle rheoliad 7 (rheolau sefydlog yn ymwneud â staff) rhodder— Rheolau sefydlog yn ymwneud â staff 7 1 Lle bo gan awdurdod perthnasol reolau sefydlog yn ymgorffori darpariaethau’r Rheoliadau hyn a grybwyllir ym mharagraff (2), rhaid i’r swyddogaethau y cyfeirir atynt yn y paragraff hwnnw gael eu harfer gan yr awdurdod ei hun ac yn unol â hynny ni fydd adran 101 o Ddeddf Llywodraeth Leol 1972 (trefniadau ar gyfer cyflawni swyddogaethau gan awdurdodau lleol) yn gymwys i arfer y swyddogaethau hynny. 2 Y darpariaethau yw— a paragraff 4(1) o Ran 1 o Atodlen 3 a pharagraff 4(1) o Ran 2 o Atodlen 3 yn ymwneud â’r swyddogaeth o gymeradwyo penodi neu ddiswyddo pennaeth gwasanaeth taledig yr awdurdod; a b paragraff 6 o Ran 1 o Atodlen 3 a pharagraff 6 o Ran 2 o Atodlen 3 yn ymwneud â’r swyddogaeth o bennu lefel y gydnabyddiaeth ariannol sydd i’w thalu i brif swyddog, ac unrhyw newid i’r lefel honno. 7 1 Daw testun presennol rheoliad 8 (rheolau sefydlog o ran camau disgyblu) yn rheoliad 8(1). 2 Yn rheoliad 8(1), yn lle “neu ei brif swyddog cyllid” rhodder “, ei brif swyddog cyllid, ei bennaeth gwasanaethau democrataidd neu unrhyw swyddog y cyfeirir ato ym mharagraff (2)”. 3 Ar ôl rheoliad 8(1) mewnosoder— 2 Swyddog y bwriedir cymryd camau disgyblu mewn perthynas ag ef— a pan oedd y swyddog yn swyddog y cyfeirir ato ym mharagraff (1), ond nad yw bellach, ar adeg y camau disgyblu arfaethedig, yn swyddog o’r fath; a b pan fo’r camymddwyn honedig neu, yn ôl y digwydd, y rheswm dros y cynnig o ddiswyddo, wedi digwydd yn ystod y cyfnod yr oedd y swyddog yn swyddog y cyfeirir ato ym mharagraff (1). 8 Yn rheoliad 9 (ymchwilio i gamymddwyn honedig)— a yn lle paragraff (1) rhodder— 1 Ar ôl i awdurdod perthnasol ymgorffori darpariaethau yn y rheolau sefydlog yn unol â rheoliad 8, os yw’n ymddangos i’r awdurdod perthnasol bod honiad o gamymddwyn a all arwain at gamau disgyblu wedi cael ei wneud yn erbyn swyddog perthnasol, rhaid i’r awdurdod perthnasol benodi pwyllgor (“pwyllgor ymchwilio”) i ystyried y camymddwyn honedig. 1A At ddibenion y rheoliad hwn ystyr “swyddog perthnasol” (“ relevant officer ”) yw— a pennaeth gwasanaeth taledig yr awdurdod; b ei swyddog monitro; c ei brif swyddog cyllid; ch ei bennaeth gwasanaethau democrataidd; neu d swyddog a oedd yn swyddog y cyfeirir ato yn is-baragraffau (a) i (ch), ond nad yw bellach, ar adeg penodi’r pwyllgor ymchwilio, yn swyddog o’r fath, pan fo’r camymddwyn honedig wedi digwydd yn ystod y cyfnod pan oedd y swyddog yn swyddog y cyfeirir ato yn yr is-baragraffau hynny. ; b ym mharagraff (5)(b) yn lle “Gynulliad Cenedlaethol Cymru” rhodder “Weinidogion Cymru”; ac c hepgorer paragraff (11). 9 1 Yn Atodlen 1, yn Rhan 1— a yn lle paragraff 1 rhodder— 1 1 Rhaid i awdurdod perthnasol gymryd y camau a nodir yn is-baragraff (2) pan fo— a yr awdurdod perthnasol yn bwriadu penodi prif swyddog (o fewn ystyr Rheoliadau Awdurdodau Lleol (Rheolau Sefydlog) (Cymru) 2006); a b y gydnabyddiaeth ariannol y mae’r awdurdod perthnasol yn bwriadu ei thalu i’r prif swyddog yn £100,000 y flwyddyn neu’n fwy. 2 Y camau yw— a llunio datganiad yn manylu— i dyletswyddau’r swyddog dan sylw, a ii unrhyw gymwysterau neu nodweddion y ceisir eu cael yn y person a benodir; b trefnu i’r swydd gael ei hysbysebu’n gyhoeddus yn y fath fodd fel y bydd yn debygol o ddod i sylw personau sy’n gymwys i ymgeisio amdani; ac c trefnu i gopi o’r datganiad a grybwyllir ym mharagraff (a) gael ei anfon at unrhyw berson sy’n gwneud cais. 3 Pan fo is-baragraff (1) yn gymwys nid yw’n ofynnol i’r awdurdod perthnasol gymryd y cam a nodir yn is-baragraff (2)(b) os yw’n bwriadu penodi’r prif swyddog am gyfnod o ddim mwy na 12 mis. b ym mharagraff 2(1) yn lle “1(b)” rhodder “1(2)(b)”; ac c ym mharagraff 2(2) yn lle “1(b)” rhodder “1(2)(b)”. 2 Yn Atodlen 1, yn Rhan 2, ym mharagraff 3 hepgorer is-baragraff (a). 10 1 Yn Atodlen 3, yn Rhan 1— a daw testun presennol paragraff 3 yn baragraff 3(1); b ym mharagraff 3(1), ar ôl paragraff (e) mewnosoder— f y swyddog a ddynodwyd yn swyddog monitro’r awdurdod; neu ff y swyddog a ddynodwyd yn bennaeth gwasanaethau democrataidd yr awdurdod. ; c ar ôl paragraff 3(1) mewnosoder— 2 Nid yw paragraff 2 yn gymwys i ddiswyddo, na chymryd camau disgyblu yn erbyn, swyddog y bwriedir cymryd camau disgyblu mewn perthynas ag ef,— a a oedd yn swyddog y cyfeirir ato ym mharagraff 3(1)(a) i (ff), ond nad yw bellach, ar adeg y camau disgyblu arfaethedig, yn swyddog o’r fath; a b pan fo’r camymddwyn honedig neu, yn ôl y digwydd, y rheswm dros y cynnig o ddiswyddo, wedi digwydd yn ystod y cyfnod pan oedd y swyddog yn swyddog y cyfeirir ato ym mharagraff 3(1)(a) i (ff). ; d ym mharagraff 4(2) yn lle “neu (ch) o baragraff 3” rhodder “, (ch), (f), neu (ff) o baragraff 3(1) neu’r swyddogaeth o ddiswyddo unrhyw swyddog y cyfeirir ato ym mharagraff 3(2)”; ac e ar ôl paragraff 5 mewnosoder— 6 Rhaid i’r awdurdod perthnasol bennu lefel y gydnabyddiaeth ariannol, ac unrhyw newid yn lefel y gydnabyddiaeth ariannol, a delir i brif swyddog. 2 Yn Atodlen 3, yn Rhan 2— a daw testun presennol paragraff 3 yn baragraff 3(1); b ym mharagraff 3(1), ar ôl paragraff (dd) mewnosoder— e y swyddog a ddynodwyd yn swyddog monitro’r awdurdod; f y swyddog a ddynodwyd yn bennaeth gwasanaethau democrataidd yr awdurdod. ; c ar ôl paragraff 3(1) mewnosoder— 2 Nid yw paragraff 2 yn gymwys i ddiswyddo, na chymryd camau disgyblu yn erbyn, swyddog y bwriedir cymryd camau disgyblu mewn perthynas ag ef,— a a oedd yn swyddog y cyfeirir ato ym mharagraff 3(1)(a) i (f), ond nad yw bellach, ar adeg y camau disgyblu arfaethedig, yn swyddog o’r fath; a b pan fo’r camymddwyn honedig neu, yn ôl y digwydd, y rheswm dros y cynnig o ddiswyddo, wedi digwydd yn ystod y cyfnod pan oedd y swyddog yn swyddog y cyfeirir ato ym mharagraff 3(1)(a) i (f). ; d ym mharagraff 4(2) yn lle “neu (ch) o baragraff 3” rhodder “, (ch), (e), neu (f) o baragraff 3(1) neu’r swyddogaeth o ddiswyddo unrhyw swyddog y cyfeirir ato ym mharagraff 3(2)”; ac e ar ôl paragraff 5 mewnosoder— 6 Rhaid i’r awdurdod perthnasol bennu lefel y gydnabyddiaeth ariannol, ac unrhyw newid yn lefel y gydnabyddiaeth ariannol, a delir i brif swyddog. 3 Yn Atodlen 3, hepgorer Rhannau 3 a 4. 11 1 Yn Atodlen 4, ym mharagraff 1— a hepgorer ““rheolwr cyngor” (“ council manager ”),”; a b yn lle “a “swyddog monitro” (“ monitoring officer ”)” rhodder “, “swyddog monitro” (“ monitoring officer ”) a “pennaeth gwasanaethau democrataidd” (“ head of democratic services ”)”. 2 Yn Atodlen 4— a daw testun presennol paragraff 2 yn baragraff 2(1) o’r paragraff hwnnw; b ym mharagraff 2(1)— i hepgorer “(oni fo pennaeth gwasanaeth taledig yr awdurdod hefyd yn rheolwr cyngor yr awdurdod)”; a ii yn lle “neu ei brif swyddog cyllid” rhodder “, ei brif swyddog cyllid, ei bennaeth gwasanaethau democrataidd neu unrhyw swyddog y cyfeirir ato yn is-baragraff (2)”; c ar ôl paragraff 2(1) mewnosoder— 2 Swyddog y bwriedir cymryd camau disgyblu mewn perthynas ag ef— a pan oedd y swyddog yn swyddog y cyfeirir ato yn is-baragraff (1), ond nad yw bellach, ar adeg y camau disgyblu arfaethedig, yn swyddog o’r fath; a b pan fo’r camymddwyn honedig neu, yn ôl y digwydd, y rheswm dros y cynnig o ddiswyddo, wedi digwydd yn ystod y cyfnod yr oedd y swyddog yn swyddog y cyfeirir ato yn is-baragraff (1). Darpariaethau trosiannol 12 O ran unrhyw beth a wnaed gan swyddog, iddo neu mewn perthynas ag ef, cyn y dyddiad y mae’r awdurdod perthnasol yn ymgorffori rheolau sefydlog yn unol â’r Rheoliadau hyn, yn unol â— a rheoliad 9 o Reoliadau 2006; neu b y darpariaethau a nodir yn Atodlen 4 i Reoliadau 2006 (neu ddarpariaethau sy’n cael yr un effaith) a ymgorfforir yn rheolau sefydlog yr awdurdod perthnasol, caniateir parhau i’w wneud ar ôl y dyddiad hwnnw gan y swyddog hwnnw, iddo neu mewn perthynas ag ef yn unol â’r darpariaethau y cyfeirir atynt ym mharagraffau (a) neu (b), yn ôl y digwydd. Gweithredu 13 Rhaid i awdurdod perthnasol adolygu ei reolau sefydlog presennol i’r graddau y bo’n angenrheidiol er mwyn cydymffurfio â’r diwygiadau a wneir gan y Rheoliadau hyn yn ddim hwyrach na’r dyddiad sydd ddeng wythnos ar ôl i’r Rheoliadau hyn ddod i rym. Lesley Griffiths Y Gweinidog Llywodraeth Leol a Busnes y Llywodraeth, un o Weinidogion Cymru 9 Mehefin 2014